Royal Thai Air Force F.C.

Kelab Bola Sepak Tentera Udara Diraja Thai (Inggeris: Royal Thai Airforce Football Club) (Thai: สโมสรฟุตบอลทหารอากาศ), ialah sebuah kelab bola sepak profesional Thailand di bawah naungan Tentera Udara Diraja Thailand. Kelab ini berpangkalan di Lamlukka, Pathum Thani. Kelab ini menyertai perlawanan di Liga T3.

 Sejarah  
Pada tahun 2019, Kelab Bola Sepak Tentera Udara Diraja Thailand ditubuhkan semula dan berlawanan di Liga Amatur Thailand di tahun yang sama menyertai Wilayah Perbandaran Bangkok Raya. Kelab ini memilih Stadium Thupatemi sebagai pangkalan kelab. Pada akhir musim, kelab ini berjaya mara ke Liga T4 musim 2020-21.

Pada tahun 2020, kelab ini memulakan kerjaya profesional pertama mereka dan bertanding di Liga T4. Tetapi Persekutuan bola sepak Thailand memutuskan bagi melakurkan sahaja Liga T3 dan Liga T4 bagi meningkatkan jumlah penyokong. Sebab pelakuran itu, seluruh pasukan Liga T4 mendapat kelayakan ke Liga T3. Kelab ini mulai bertanding di Liga T3 semenjak separuh musim 2020–21. Pada akhir Disember 2020, penyakit koronavirus atau lebih dikenali sebagai COVID-19 menyebar dengan ganas di Thailand, Persekutuan Thailand mengisytiharkan ketamatan musim bola sepak lebih awal. Kelab ini berada di peringkat ke-11 pada musim itu. 

Tahun 2021, musim 2021–22 menjadi tahun kedua bagi Royal Thai Air Force di Liga T3. Mereka memulakan perlawanan awal dengan ditewaskan 0–2 di pangkalan mereka sendiri oleh kelab North Bangkok University F.C. dan mereka kembali ditewaskan di akhir perlawanan musim 0–1 di pangkalan lawan oleh kelab yang sama yang menewaskan mereka di awal musim. Kelab itu hanya mampu berada di peringkat ke-10.

Pada tahun 2022, Royal Thai Air Force kembali bertanding di Liga T3 bagi musim 2022–23. Musim itu menjadi tahun ke-3 mereka di liga bola sepak profesional. Kelab itu memulakan musim dengan menewaskan Royal Thai Army F.C. (kelab bola sepak Tentera Darat Diraja Thai) di pangkalan lawan dengan mata 1–0. Mereka pun berjaya menewaskan pasukan yang sama di awal musim, pada perlawanan di pangkalan sendiri dengan mata 3-1. Meski menunjukkan perlawanan yang memukau di awal dan akhir musim, Royal Thai Airforce hanya mampu berada di peringkat ke-13 dan terugut disingkirkan ke Liga Amatur. 

 Rujukan 

Kategori:Kelab bola sepak di Thailand